cyanic-selkie/wikianc huggingface dataset:
অফ স্পিন
অন্যান্য ধরনের স্পিন বোলিংয়ের সাথে তুলনা
অফ স্পিন বোলিং লেগ স্পিনের বিপরীত, লেগ স্পিনে বল মাটিতে পড়ে লেগের দিক থেকে অফের দিকে বেঁকে যায় এবং একেবারেই আলাদা কৌশলে (কব্জির মোচড়) বল করা হয়। সাধারণত অফ স্পিন বলে খেলা লেগ স্পিনের চেয়ে সহজ বলে মনে করা হয়, অফ ব্রেক সাধারণত লেগ ব্রেকের চেয়ে কম স্পিন করে, এবং এতে সাধারণত একইরকম বিভ্রান্তিকর ফ্লাইট থাকেনা। এছাড়াও অফ অফ স্পিনারদের কাছে বল করার অনেক প্রকরণ থাকেনা। ডানহাতি ব্যাটসম্যানের জন্য, বলটি ব্যাটসম্যানের দিকে স্পিন করে, অর্থাৎ ব্যাটসম্যানের ব্যাটে বল না লাগলে তার পা সাধারণত বলের রাস্তায় থাকে। এর ফলে অফ ব্রেক বল থেকে ব্যাটসম্যানকে বোল্ড করা বা ক্যাচ আউট করা কঠিন হয়ে পড়ে। কিন্তু এই বল থেকে লেগ বিফোর উইকেট আউট হবার সম্ভাবনা থাকে, যদি না বলটি খুব বেশি স্পিন করে স্টাম্প থেকে সরে যায়। তবে অফ স্পিনার প্রায়ই একজন লেগ স্পিনারের চেয়ে দ্রুত এবং আরও নির্ভুলভাবে বল করে, এবং তাই বলের গতিতে পরিবর্তন করে ব্যাটসম্যানকে ঠকাতে পারে। বাঁহাতি ব্যাটসম্যানের অফ ব্রেক বল খেলতে অসুবিধা হয়, কারণ তার ক্ষেত্রে বলটি মাটিতে পড়ার আগে তার শরীর থেকে দূরে সরে যায়। এর অর্থ হল এই যে, কোনও ভুল হিসাবের ফলে সহজেই ব্যাটের কানায় বল লেগে উইকেট-রক্ষক বা স্লিপ ফিল্ডারদের কাছে ক্যাচ চলে যেতে পারে।
একজন বাঁহাতি বোলার অফ স্পিনারের মত একইরকম (ফিঙ্গার স্পিন) শৈলীতে বল করলে তাকে একজন বাহাতি অর্থোডক্স স্পিন বোলার বলা হয়। অর্থোডক্স স্পিনারের অফ-স্পিনারের মত একইরকম বোলিং ক্রিয়া থাকলেও, বল বিপরীত দিকে স্পিন করে (ডান হাতি লেগ স্পিনারের অনুরূপ)। এই জাতীয় বলকে সাধারণত অফ ব্রেক বল বলা হয় না, বলা হয় বাঁ হাতি অর্থোডক্স স্পিনার।
পরিভাষা
অফ স্পিন: কখনও কখনও অফ স্পিন শব্দটি অফ ব্রেক বল বোঝাতে ব্যবহৃত হয়।  অন্যান্য সময়ে অফ স্পিনের বিস্তৃত অর্থ রয়েছে, যার মধ্যে অফ স্পিনারের করা সমস্তরকম বল অন্তর্ভুক্ত, এমনকি যেগুলি অফ ব্রেক বল নয় সেই বলগুলিও।
অফ স্পিনার: অফ স্পিনার শব্দটি বোলারকে বোঝাতে বা অফ ব্রেক বল বোঝাতে ব্যবহৃত হয়।
অফি: অফি শব্দটি বোলার বা অফ ব্রেক বল উভয়কেই বোঝাতে ব্যবহৃত হয়।
আমোজ জ্যাকব
{{তথ্যছক খেলোয়াড় {{Medal|Country| ভারত} {{Medal|Competition|এশীয় চ্যাম্পিয়নশিপ}} {{Medal|Gold|২০১৭ ভুবনেশ্বর|৪ × ৪০০মিটার রিলে}} {{MedalCompetition|এশীয় জুনিয়র চ্যাম্পিয়নশিপ}} {{MedalGold |২০১৬ হো চি মিন সিটি|৮০০মিটার}} {{MedalSilver |২০১৬ হো চি মিন সিটি|৪×৪০০মিটার রিলে}} }}পিএ আমোজ জ্যাকব (জন্ম ২রা মে ১৯৯৮) একজন ভারতীয় স্প্রিন্টার যিনি ৪০০ মিটার এবং ৮০০ মিটার দূরত্বের দৌড়ে অংশ গ্রহণ করেন ।
২০১৭র জুলাই মাসে, জ্যাকব এশিয়ান অ্যাথলেটিক্স চ্যাম্পিয়নশিপে ভারতের স্বর্ণপদকজয়ী ৪ × ৪০০ মিটার রিলে দলের অংশ ছিলেন। জ্যাকব, কুনহু মুহম্মদ, আরোকিয়া রাজীব এবং মোহাম্মদ আনাসে দ্বারা গঠিত দলটি এশিয়ার মধ্যে মরসুমের সেরা সময় ৩:০২.৯২এ দৌড় শেষ করে স্বর্ণপদক জয় করে। ১৯৭৫ সালের পরে এই ইভেন্টে এটিই ভারতের প্রথম স্বর্ণপদক জয়। এই পারফরম্যান্সের সাথে দলটি বিশ্বের ষষ্ঠ সেরা সময় করে ২০১৭ সালের এথলেটিক্স বিশ্ব চ্যাম্পিয়নশিপে প্রবেশ করার সুযোগ পায়।
ইয়োহান ডিসেনহফার
ইয়োহান ডিসেনহফার (জন্ম ৩০ সেপ্টেম্বর, ১৯৪৩) একজন জার্মান জীব-রসায়নবিদ। তিনি হার্টমুট মিশেল এবং রবার্ট হুবারের সাথে ১৯৮৮ সালে অবিচ্ছেদ্য ঝিল্লি প্রোটিনের প্রথম স্ফটিক কাঠামো নির্ধারণের জন্য রসায়নে নোবেল পুরস্কার পেয়েছিলেন। এই প্রোটিনসমৃদ্ধ ঝিল্লিস্তর এবং এতে সংশ্লিষ্ট উপাদানগুলো উদ্ভিদের সালোক সংশ্লেষণের জন্য প্রয়োজনীয় ।
প্রাথমিক জীবন এবং শিক্ষা
বাভারিয়ায় জন্মগ্রহণকারী ডিসেনহফার ১৯৪৮ সালে পশ্চিম জার্মানির মার্টিনস্রেড, ম্যাক্স প্লাঙ্ক ইনস্টিটিউট অফ বায়োকেমিস্ট্রি থেকে গবেষণামূলক কাজের জন্য মিউনিখের টেকনিক্যাল বিশ্ববিদ্যালয়ের ডক্টরেট ডিগ্রি অর্জন করেন । ১৯৮৮ সাল পর্যন্ত তিনি সেখানে গবেষণা চালিয়ে গেছেন,যতদিন না তিনি হাওয়ার্ডের বৈজ্ঞানিক কর্মীদের সাথে যোগ দিয়েছিলেন। এরপর তার সহকর্মীরা ছিলেন ডালাস টেক্সাস সাউথওয়েস্টার্ন মেডিক্যাল বিশ্ববিদ্যালয়ের বায়োকেমিস্ট্রি বিভাগের ফ্যাকাল্টিগণ ।
কর্মজীবন
মিশেল এবং হুবারকে সাথে নিয়ে ডিসেনহফার নির্দিষ্ট সালোকসংশ্লেষণে ব্যাকটেরিয়ায় পাওয়া একটি প্রোটিন কমপ্লেক্সের ত্রি-মাত্রিক কাঠামো নির্ধারণ করেছিলেন । এই ঝিল্লি প্রোটিন কমপ্লেক্স( যাকে সালোকসংশ্লেষণের প্রতিক্রিয়া কেন্দ্র বলা হয়) একটি সাধারণ ধরনের সালোকসংশ্লেষণের সূচনায় গুরুত্বপূর্ণ ভূমিকা পালন করে। ১৯৮২ এবং ১৯৮৫ সালের মাঝে এই তিন বিজ্ঞানী এক্স-রে স্ফটিকগ্রাফি ব্যবহার করে ১০০০০ টিরও বেশি পরমাণুর প্রোটিন কমপ্লেক্সের সঠিক ব্যবস্থা নির্ধারণের জন্য পরীক্ষা চালান। তাদের এই গবেষণা সালোকসংশ্লেষণের প্রক্রিয়াগুলিকে সহজভাবে বোঝার ধারণা দেয় এবং উদ্ভিদ এবং ব্যাকটেরিয়ার মাঝে সালোকসংশ্লেষণ প্রক্রিয়ার পার্থক্য বা মিলগুলোকে বর্ণনা করে।
ডিসেনহফার বর্তমানে আমেরিকান সরকারের বিজ্ঞান প্রচারে মনোনিবেশিত একটি সংস্থার হয়ে বিজ্ঞানী এবং প্রকৌশলীদের পরামর্শদাতা হিসাবে কাজ করছেন। ২০০৩ সালে ২২ জন নোবেল বিজয়ীদের মধ্যে অন্যতম হিসেবে হিউম্যানিস্ট ইশতেহারে স্বাক্ষর করেন । বর্তমানে তিনি টেক্সাস সাউথওয়েস্টার্ন মেডিক্যাল বিশ্ববিদ্যালয়ের বায়োফিজিক্স বিভাগের অধ্যাপক হিসেবে কর্মরত আছেন।
জেনি গান
জেনিফার লুইস জেনি গান, এমবিই (Jenny Gunn; জন্ম: ৯ মে, ১৯৮৬) নটিংহামে জন্মগ্রহণকারী প্রথিতযশা ইংরেজ প্রমিলা আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। নটিংহ্যামশায়ার ও পশ্চিম অস্ট্রেলিয়ারও প্রতিনিধিত্ব করেছেন। এছাড়াও, র‌্যানসাম এন্ড মার্লস সিসির পক্ষেও খেলছেন। দলে তিনি মূলতঃ অল-রাউন্ডার। মিডিয়াম পেস বোলিংয়ের পাশাপাশি নিচেরসারিতে ব্যাটিং করে থাকেন জেনি গান। নটিংহাম ফরেস্টের সাবেক খেলোয়াড় ব্রায়ান গান তার বাবা।
আমলাগোরা
আমলাগোড়া (Amlagora) হল পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদর মহকুমার গড়বেতা আইসিডি ব্লকের একটি সেন্সাস টাউন।
জনসংখ্যা
ভারতের ২০১১ সালের আদমশুমারি অনুসারে আমলাগোড়ার মোট জনসংখ্যা ৫,১৬৫ জন, এর মধ্যে ২,৬৬৫ জন (৫২%) পুরুষ এবং ২,৫০০ (৪৮%) মহিলা ছিলেন। ৬ বছর বয়সী জনসংখ্যা ৬২১ জন। আমলাগোড়ার সর্বমোট সাক্ষরতার সংখ্যা ছিল ৩,৪৬৩ (৬ বছরের বেশি বয়সী জনসংখ্যার ৬৭.০৫%)।
পরিবহন
গড়বেতা-হুমগড়-গোয়ালতোড়-পিড়াকাটা রাস্তা আমলাগোড়া'র মধ্যে দিয়ে যায়। ন্যাশনাল হাইওয়ে ৬০ থেকে আর একটি রাস্তা রসকুণ্ডু মোড় থেকে আমলাগোড়া'তে এসে ওই রাস্তার সাথে মিশে যায়।
জেনি গান
খেলোয়াড়ী জীবন
আসন্ন ক্রিকেট বিশ্বকাপকে ঘিরে ২২ মে, ২০১৭ তারিখে হিদার নাইটের অধিনায়কত্বে ইংল্যান্ডদলের সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।
এপ্রিল ২০১৪ সালে ঘোষিত ইসিবির কেন্দ্রীয় চুক্তির আওতায় ১৮জন মহিলা খেলোয়াড়ের অন্যতম মনোনীত হন তিনি। ২০১৬ সালে মহিলাদের কাউন্টি চ্যাম্পিয়নশীপে ওয়ারউইকশায়ারের পক্ষে খেলার জন্য চুক্তিবদ্ধ হন।
পটাসিয়াম থায়োসায়ানেট
রাসায়নিক সংশ্লেষণে ব্যবহার
পটাসিয়াম থায়োসায়ানেট লবণের জলীয় দ্রবণ লেড নাইট্রেট লবণের জলীয় দ্রবণের এর সাথে প্রায় পরিমাণগতভাবে বিক্রিয়া করে লেড থায়োসায়ানেট তৈরি করে। এই লেড থায়োসায়ানেট আবার অ্যাসাইল ক্লোরাইডকে আইসো-থায়োসায়ানেটে রূপান্তর করতে ব্যবহৃত হয়।
পটাসিয়াম থায়োসায়ানেট যৌগ ইথিলিন কার্বনেটকে ইথিলিন সালফাইডে রূপান্তরিত করতে পারে। এর জন্য পটাসিয়াম থায়োসায়ানেটকে প্রথমে বায়ুশূন্য স্থানে রেখে এর ভিতরের জল সরিয়ে একে গলানো হয়। এই ধরনের বিক্রিয়ায় পটাসিয়াম থায়োসায়ানেট প্রথমে সাইক্লোহেক্সিন অক্সাইডকে সংশ্লিষ্ট এপিসালফাইডে রূপান্তরিত করে।
C6H10O + KSCN → C6H10S + KOCN
কার্বনিল সালফাইড সংশ্লেষণের জন্য পটাসিয়াম থায়োসায়ানেট কাঁচামাল হিসাবে ব্যবহৃত হয়।
অন্যান্য ব্যবহার
পটাসিয়াম থায়োসায়ানেটের লঘু জলীয় দ্রবণ কখন কখন চলচ্চিত্র এবং থিয়েটারের অভিনয়ে রক্তের দাগ দেখাতে ব্যবহৃত হয়। এই যৌগের দ্রবণ দিয়ে যে কোনও তলের উপরে আঁকা যায় বা বর্ণহীন তরল হিসাবে রাখাও যায়।
রেকর্ড (ছোটগল্প)
thumb|250px|১৩৫৯ বঙ্গাব্দে কোলকাতার মিত্র ও ঘোষ প্রকাশনী থেকে প্রকাশিত [[নারায়ণ গঙ্গোপাধ্যায় রচনাবলীর প্রচ্ছদে গল্পকার নারায়ণ গঙ্গোপাধ্যায়।]]
রেকর্ড (ছোটগল্প) নারায়ণ গঙ্গোপাধ্যায় রচিত একটা ভিন্ন স্বাদের, ভিন্ন মাত্রার ছোটগল্প। এ'গল্পে গল্পকার অত্যাচারের বিরুদ্ধে মানুষের প্রতিরোধের ব্যঞ্জনাকে ফুটিয়ে তুলতে চেয়েছেন। এ গল্পটিকে নারায়ণ গঙ্গোপাধ্যায়ের প্রথম শ্রেণির রচনা বলা না গেলেও গল্পে গল্পকথক ও তাঁর পত্নীর রেকর্ডের অজ্ঞাত অথচ পরিচিত বলে মনে হওয়া সুরের রহস্য উন্মোচনের কাহিনি পাঠককে রুদ্ধশ্বাস চিত্তে অপেক্ষমাণ রেখেছে। কল্লোল পরবর্তী যুগের অত্যন্ত শক্তিশালী এই গল্পকার ছোটগল্পকে যে দৃষ্টিতে দেখেছেন তা এইভাবে ব্যক্ত করেছেন-
আসলে তিনি ছোটগল্পের প্রতীকধর্মীতার উপর জোর দিতে চেয়েছেন। বাইরের উপকরণকে গ্রহণ করে স্বতন্ত্র ভাবে তার জন্মান্তর ঘটানোর মধ্য দিয়ে ছোটোগল্পের সৃষ্টি। এখানে রচয়িতার মনোভূমিরই প্রাধান্য। পক্ষান্তরে কখনও গল্পের বস্তুভূমিও লেখককে আকর্ষণ করতে পারে সেক্ষেত্রে তাকে প্রাধান্য দিতে দেখা গেছে গল্পকার একটা গল্প মিশিয়ে দিয়েছেন তার সঙ্গে। নারায়ণ গঙ্গোপাধ্যায় প্রথম প্রকরণের উদাহরণ হিসাবে মোপাসাঁর 'ল্য ওরলা' এবং দ্বিতীয় প্রকরণের উদাহরণ হিসাবে ভিক্তর য়ুগোর 'লে ত্রাভাইয়ের দ্য লা মেয়ার' (যারা সমুদ্রে কাজ করে) গল্পদুটির উল্লেখ করেছেন। বাংলা গল্পে প্রথম প্রকরণের উদাহরণ হলো- তারাশঙ্কর বন্দ্যোপাধ্যায়ের 'শ্মশানঘাট' এবং দ্বিতীয় প্রকরণের উদাহরণ বিভূতিভূষণ বন্দ্যোপাধ্যায়ের 'কালচিতি'। তাই নারায়ণ গঙ্গোপাধ্যায়ের সিদ্ধান্তঃ
" ঘটনা, চরিত্র, বিষয়- অবলম্বন যা-ই হোক, তাঁকে একটি নিজস্ব জীবন-বোধিতে, একটি দর্শনে, একটি স্বগত-ভাবলোকে পৌঁছে দেওয়াই ছোটগল্পের কাজ।"
গল্পের বিষয়বস্তু
কোলকাতার বউবাজার ও শিয়ালদহের মোড়ে সেকেন্ডহ্যান্ড মার্কেট বা ব্যবহৃত জিনিসপত্রের একটি বাজার রয়েছে যার চলতি নাম 'চোরাবাজার'। এখানে সস্তায় জুতো থেকে শুরু করে ইলেকট্রিক সরঞ্জাম, এমনকি আসবাবপত্র পর্যন্ত মেলে। গল্পকথক একদিন সেখানে বুককেসের সন্ধানে গিয়েছিলেন, কিন্তু মনোমত জিনিস না পাওয়ায় ফিরে আসছিলেন। এমন সময় একটি পুরানো গ্রামোফোন রেকর্ডের দোকানে স্তূপাকৃতি পুরানো রেকর্ড দেখে সেখানে তিনি দাঁড়িয়ে গেলেন। অতীতে তিনি এ'ধরনের দোকান থেকে আশাতীত কম দামে রবীন্দ্রকণ্ঠের রেকর্ড, রাধিকা গোস্বামী বা দিলীপকুমারের গানের রেকর্ড কিনেছেন। খুঁজতে খুঁজতে আজ তিনি এমন একটি রেকর্ড পেলেন যার লেবেলে চিহ্নিত ভাষা গল্পকথকের অপরিচিত কিন্তু তাঁর অনুরোধে দোকানদার যখন সেটি বাজালেন তখন তাঁর কাছে এর সুর যেন চেনা চেনা মনে হলো। কিন্তু দোকানের মালিককে প্রশ্ন করেও এর ভাষা বা প্রাপ্তির উৎস সম্পর্কে কোনো তথ্যই তিনি জানতে পারেন নি।
বাড়িতে এসে তিনি রেকর্ডটি বাজালে নূতন অধ্যাপনাকর্মে নিযুক্তা তাঁর স্ত্রী করুণা প্রথমে বিরক্তি প্রকাশ করলেও গানটি শোনার পর তিনিও যথারীতি জানালেন এর সুর তার কাছে যেন চেনা চেনা। রেকর্ডটির সেই সুর সারা সন্ধ্যা গল্পকথক ও তাঁর স্ত্রীকে আচ্ছন্ন করে রাখলো ; মজার বিষয় হলো খুব চেনা মনে হলেও দু-জনের কেউই সুরটা ধরতে পারলেন না। রাত্রে খাওয়ার সময় তাঁর স্ত্রী করুণা জানালেন সুরটা তিনি ধরতে পেরেছেন, এ'সুরের মধ্যে খাসিয়া বা নাগাদের ঢাকের শব্দের মতো তীব্র স্রোতোবেগ অনুভূত হয়। গল্পকথকেরও মনে হলো মানভূমের ছৌ-নাচের গুরু গুরু নাগরার আওয়াজের কথা। তাঁর আরও মনে হলো, বিয়াল্লিশের আগস্ট আন্দোলনের সময় বালুরঘাটের অন্ধকার সাঁওতাল গ্রামগুলি থেকে এমনিভাবেই নাগরা-টিকারার রোল ধ্বনিত হয়েছিলো। ইতিমধ্যে গল্পকথকের স্ত্রীর এক সহপাঠিনী বন্ধু আইভি এলেন যিনি ইউরোপ থেকে পাশ্চাত্য সঙ্গীত শিক্ষা করেছেন। পাশ্চাত্য সঙ্গীতে পারদর্শিনী আইভি প্রথমে কিছুই ধরতে পারলেন না, পরে জানালেন সেটি সুইৎজারল্যান্ডের বিবাহোৎসবের গান। কিন্তু গল্পকথক ও তাঁর স্ত্রী আইভির কথাটাকে স্বীকার করতে পারলেন না। সেদিন রাতে গল্পকথক তার বাড়ির অনতিদূরে এক সার্কাস দলের তাঁবু থেকে বাঘের গর্জন শুনতে পেলেন আর তৎক্ষণাৎ তাঁর ঐ বিদেশী রেকর্ডের কথা মনে পড়লো; বাঘের ক্রুদ্ধ গর্জনের সঙ্গে কোথায় যেন তিনি এর একটা মিল খুঁজে পেলেন।
শেষ পর্যন্ত গল্পকথকের এক ভূপর্যটক বন্ধু রহস্যের সমাধান করলেন। তিনি রেকর্ডটি শুনেই চমকে উঠে সেটি কোথায় পাওয়া গেছে তা জানতে চাইলেন। এর প্রাপ্তিস্থান কোলকাতা শুনে তিনি বিস্ময় প্রকাশ করে বললেন- " এ কলকাতায় এল কী করে তাই ভাবছি। এ রেকর্ড গোপনে তৈরি হয়েছিল- গোপনে বিক্রি আর বিলি হয়েছিল সামান্য সংখ্যায়। কিন্তু এদের প্রত্যেকটি শিল্পীই নাৎসি রাইফেলের গুলিতে প্রাণ দিয়েছে।"
ঠিক সেই সময় রাস্তা দিয়ে একটি ছাত্র-শোভাযাত্রা যাচ্ছিল, তার দূরাগত প্রতিবাদী ধ্বনিটা সহসা বন্যার মতো প্রবল বেগে ভেঙে পড়লো, আর সেই সঙ্গে লাঠি আর টিয়ার গ্যাস চলতে লাগলো। গল্পকথকের মনে হলো, তিনি যেন শুনছেন দূর থেকে ভেসে আসছে প্রাণের বন্যা আর ক্রোধের ঝোড়ো গর্জন। তখন সুরটাকে চিনতে তাঁর আর বাকি রইল না। ব্রহ্মপুত্রের বর্ষামাদল, নাগা পাহাড়ের ঢাক, ছৌ-নাচের নাগরা, বালুরঘাটের রাত্রি কাঁপানো টিকারার আওয়াজ, সার্কাসের তাঁবুর বাঘের গর্জন, আর আজকের এই ঘা-খাওয়া মিছিল সব একসাথে মিশে ওই সুরটাকে সৃষ্টি করেছে। দেশে দেশে, যুগে যুগে এ এক চিরন্তন প্রতিরোধের সুর। গল্পকথকের স্ত্রী করুণার দু-চোখে তখন অজস্র ঘৃণার আগুন উদগীরিত হচ্ছে। তিনি ধীরে ধীরে বললেন- "এ রেকর্ডকে কেউ ভেঙে নিশ্চিহ্ন করতে পারেনি, কেউ পারবেও না।"
ছোটগল্প রেকর্ডের শ্রেণি নির্ণয়
'রেকর্ড' ছোটগল্পটি নারায়ণ গঙ্গোপাধ্যায়ের প্রথম সারির গল্প বলে স্বীকার করা যায় না, কেননা মানবজীবন সম্পর্কে কোনো গভীর কথা বা কোনো অসাধারণ চরিত্র বিশ্লেষণ এ'গল্পে অনুপস্থিত। গল্পটি বিশ্লেষণ করলে দেখা যায় কোনো সামাজিক সত্য প্রতিষ্ঠিত করা বা কোনো তত্ত্ব প্রতিপাদন করা এর উদ্দেশ্য নয়, যদিও মানবজীবনের প্রতিবাদী শক্তির তত্ত্ব এতে পরিবেশিত হয়েছে। তাই গল্পটির শ্রেণি নির্ণয়ের ক্ষেত্রে এর অন্তিম বক্তব্যবিষয়ের অভিমুখই লক্ষ্যণীয়।
গল্পটি চরিত্রকেন্দ্রিক নয়, চরিত্রের সূক্ষ্মতিসূক্ষ্ম দিকগুলির চিত্রায়ন না ঘটলেও লেখক এখানে গল্পকথকের মাধ্যমে প্রতিবাদী শক্তির তত্ত্বও পরিবেশন করেছেন। গল্পকথকের স্ত্রী করুণার বান্ধবী আইভি চরিত্রটি অল্প কথার আঁচড়ে চমৎকার ফুটেছে; তার ব্যবহার, চালচলনে তথাকথিত উচ্চসমাজের কৃত্রিমতা ও আত্মম্ভরিতাই প্রকাশ পেয়েছে এবং গল্পকথক সচেতনভাবেই তাকে ব্যঙ্গ করেছেন। সঙ্গত কারণে আইভি কোনো পূর্ণাঙ্গ চরিত্ররূপে ফুটে ওঠেনি। এ'গল্পের ফলকথা তাই লৌকিক ও ব্যবহারিক অর্থ-তাৎপর্যকে অতিক্রম করে এমন এক বিস্তৃতি প্রাপ্ত হয়েছে যেখানে মানবচরিত্রের গভীরতম মহত্ত্ব ভাবের আশ্রয়ে লালিত হয়। সুতরাং গল্পটি ভাবাত্মক যাকে অবলম্বন করে এক দার্শনিক ভাবনার উত্তাপ উপলব্ধ হয়। রেকর্ডটির সুর শোনার পর থেকে গল্পকথক ও তাঁর পত্নীর মনোজগতে এক অদ্ভুত ভাবের বিমিশ্রণ লক্ষ্য করা যায়, যেখানে প্রবলতা, গভীরতা, গাম্ভীর্য ও সংগ্রামী অনুভূতির সহাবস্থান ছিলো।
ব্রহ্মপুত্রনদের বর্ষামাদল, নাগা পাহাড়ের ঢাক, ছৌ-নাচের নাগরা, বালুরঘাটের রাত্রি-কাঁপানো টিকারার আওয়াজ, সার্কাসের বাঘের ডাক- সব একসঙ্গে মিলে গল্পকথকের ভাবরসে জারিত হয়ে ঐ সুর সৃষ্টি করেছিলো। গল্পের প্রয়োজনে কিছু ঘটনার বিন্যাস ঘটেছে সত্য- কিন্তু তার পরিণাম ঘটনাগত নয়, তা ভাবাশ্রয়ী। আর সেই ভাবের প্রতিষ্ঠায় নাৎসি -বিরোধী আত্মবিসর্জনকারী প্রতিবাদী সুরের সাথে কলকাতার রাস্তায় আক্রান্ত ছাত্রদের প্রতিবাদী সুর এক সরলরেখায় মিশে যায়; তখন পাঠকচিত্তে এক গভীর মানবিক অনুভূতির সার্বজনীন রসবেদনের উপলব্ধি ঘটে। আর গল্পকথক সেই অনুভূতির গভীরে প্রবেশ করে গল্পের উপসংহার করেন -
" দেশে দেশে কালে কালে এ সুর এক। জানতুম, আমরাও এ সুরকে জানতুম। ঘুমন্ত রক্তের মধ্যে তলিয়ে ছিল বলে এতদিন চিনতে পারিনি।" স্ত্রী করুণার মুখেও উচ্চারিত হলো- "এ রেকর্ডকে কেউ ভেঙে নিশ্চিহ্ন করতে পারেনি, কেউ পারবেও না।"
কাসাব
কাসাবরা (قصاب; আরবি শব্দ قصاب (কাসাব-কসাই) উত্তর ভারতীয় সম্প্রদায় বা বিরদারির সদস্য। মাঝে মাঝে বেশিরভাগ কুরেশ বর্ণের সদস্যদের কাসাব হিসাবে উল্লেখ করা হয়। বর্তমানে যারা মাংস কাটা ও বিক্রির ব্যবসায় নিয়োজিত কাসাবকে কুরেশি বলা হয়।
ইতিহাস ও উৎপত্তি
কাসাবরা (কুরাইশি) হিন্দু ধর্মের উচ্চ ও সাহসী বর্ণ থেকে ধর্মান্তরিত হয়েছিল।
সম্প্রদায়টি সম্পূর্ণরূপে সুন্নি এবং উত্তর ভারতে উর্দুতে কথা বলে।
১৮৫৭ সালের ভারতীয় বিদ্রোহে অংশগ্রহণের জন্য রোহতকের জনগণকে ৬৩,০০০ টাকা জরিমানা করা হয়েছিল, যাদের বেশিরভাগই ছিল রাঙার, শেখ এবং মুসলিম কাসাব।
উত্তর ভারত
সম্প্রদায় পশু জবাইয়ের সাথে জড়িত রয়েছে। মাংস বিক্রির পাশাপাশি তারা পশু কেনা-বেচা ও চামড়ার ব্যবসার সঙ্গে জড়িত। আওধের চিকওয়ারাও চামড়া বিক্রির সঙ্গে জড়িত। বিন্যাসের ক্ষেত্রে, এদের উত্তর প্রদেশ ও বিহার জুড়ে পাওয়া যায়। তারা কঠোরভাবে অন্তঃসম্পর্কীয়, যা একটি ছোট আত্মীয়তার বৃত্তের মধ্যে বিয়ে পছন্দ করে। বেশিরভাগ শহরগুলির মধ্যে রয়েছে স্বতন্ত্র এলাকা যেখানে সম্প্রদায় বাস করে, যেমন কানপুর, এলাহাবাদ, বেনারস, ফতেহপুর, দিল্লির কোরেশনগর।
আঞ্জুমান কোরেশ একটি ভারত-ব্যাপী সমিতি এবং এটি প্রাচীনতম মুসলিম সংগঠন। সম্প্রদায়টি ইসলামের সুন্নি ও শিয়া উভয় সম্প্রদায়ের অন্তর্গত, তবে সংখ্যাগরিষ্ঠরা সুন্নি। চিকওয়ারা আওয়াধি ভাষায় কথা বলে, আর কুরেশি কাসাবরা উর্দুতে কথা বলে।
রাজস্থানে, আজমির, জয়পুর, নাগৌর, যোধপুর এবং পালি জেলায় কাসাবদের দেখা যায়। কাসাবরা নিজেদের মধ্যে মেওয়ারি ও বহিরাগতদের সাথে হিন্দিতে কথা বলে। তাদের দুটি উপ-বিভাগ রয়েছে, বারাকসাব, যারা বলদ, ষাঁড় ও মহিষ জবাই করে এবং ছোটকাসাব, যারা ছাগল জবাই করে।
পূজা বসু
পূজা বোস (জন্মঃ ৬ ফেব্রুয়ারি ১৯৮৭) হলেন ভারতীয় টেলিভিশনের একজন জনপ্রিয় অভিনেত্রী। তিনি বেশকিছু বাংলা, তেলুগু ও হিন্দি চলচ্চিত্রেও অভিনয় করেছেন। তিনি কাহানি হামারা মহাভারত কি ধারাবাহিকে রাধার চরিত্রে অভিনয় করেন। তিনি স্টার প্লাস-এ সম্প্রচারিত তুঝ সে প্রেত লাগায় সজ্‌নায় সহশিল্পী কুনাল বর্মার সাথে বৃন্দা চরিত্রে অভিনয় করেন।
প্রাথমিক জীবন
তিনি সেন্ট পল'স মিশন স্কুল-এ এবং স্কটিশ চার্চ কলেজ থেকে গ্র্যাজুয়েট হন। তিনি ছোটবেলা থেকেই অভিনেত্রী হতে চেয়েছিলেন।
কর্মজীবন
"কাহানি হামারা মহাভারত কি"র মাধ্যমে টিভি জগতে তার আবির্ভাব। তুঝ সে প্রেত লাগায় সজনা-এ তিনি একজন সাধারণ পাঞ্জাবি মেয়ের চরিত্রে অভিনয় করেন। তিনি উভয় সিরিয়ালকেই হিট ঘোষণা করেন।
পরবর্তীতে তিনি তেলুগু চলচ্চিত্র ভিদু থেডায় অভিনয় করেন। বাংলা চলচ্চিত্রে তার আবির্ভাব ঘটে হিরণ চ্যাটার্জির বিপরীতে তার অভিনীত মাচো মাস্তানা(ছবির নাম প্রথমে মাচো মুস্তাফা দেয়া হয়েছিল, কিন্তু মুসলিম সমাজ এ মোস্তফা নামের কারণে বাঁধা দেয় ও ছবির নাম পরিবর্তন করা হয়।) ছবির মাধ্যমে।
এরপর তিনি অভিনয় করেন সুজিত মন্ডল-এর পরিচালনায় রকি ছবিটি। এরপরে অভিনয় করেন তিন পাত্তি চলচ্চিত্রে।
মহামায়া হ্রদ
মহামায়া হ্রদ বাংলাদেশের দ্বিতীয় বৃহত্তম কৃত্রিম হৃদ। এর আয়তন প্রায় ১১ বর্গ কিলোমিটার।
অবস্থান
চট্টগ্রাম শহর থেকে ৪৫ কিলোমিটার  উত্তরে  ঢাকা-চট্টগ্রাম মহাসড়ক সংলগ্ন চট্টগ্রামের মীরসরাই উপজেলার ৮ নম্বর দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার পূর্বে  পাহাড়ের  পাদদেশে এর  অবস্থান।
সেচ প্রকল্প
এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে। তৎকালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে পাউবো। তখনকার সময়ে সৌন্দর্য বর্ধনের জন্য মিরসরাই উন্নয়ন সংসদ নামের স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর পানি উন্নয়ন বোর্ড এবং মৎস্য বিভাগ পর্যায়ক্রমে এই হ্রদ প্রায় ৩০ টন পোনা অবমুক্ত করে।
পটুয়াখালী সরকারি টেকনিক্যাল স্কুল এন্ড কলেজ
ইতিহাস
'পটুয়াখালী সরকারি টেকনিক্যাল স্কুল এন্ড কলেজ' ১৯৭২ সালে সরাসরি সরকারি ব্যবস্থাপনায় 'পটুয়াখালী সরকারি ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়।
গ্যালারি
থাম্ব|PTSC GATE থাম্ব
ইয়োজিরো তাকাহাগি
ইয়োজিরো তাকাহাগি (髙萩 洋次郎, Yojiro Takahagi; জন্ম: ২ আগস্ট ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
তাকাহাগি ২০১৩ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
ইয়োজিরো তাকাহাগি ১৯৮৬ সালের ২রা আগস্ট তারিখে জাপানের ফুকুশিমা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৩ সালের ২১শে জুলাই তারিখে, ২৬ বছর, ১১ মাস ও ১৯ দিন বয়সে, ডান পায়ে ফুটবল খেলায় পারদর্শী তাকাহাগি চীনের বিরুদ্ধে অনুষ্ঠিত ২০১৩ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৯ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ৩–৩ গোলে ড্র করেছিল। জাপানের হয়ে অভিষেকের বছরে তাকাহাগি সর্বমোট ২ ম্যাচে অংশগ্রহণ করেছেন।
ওড়িশা ইক্কত
ওড়িশা ইকাত হল একধরনের রঙ করার কৌশল যা ভারতের ওড়িশা রাজ্যে উদ্ভূত। এটি "ওড়িশার বাঁন্ধা" নামে পরিচিত, এটি ২০০৭ সাল থেকে ওড়িশার একটি ভৌগোলিকভাবে ট্যাগযুক্ত পণ্য হিসেবে পরিচিত। এটি বুননের আগে তাঁতে নকশা তৈরি করতে ওয়ার্প এবং ওয়েফ সুতাকে টাই-ডাইংয়ের প্রক্রিয়াটির মাধ্যমে তৈরি করা হয়। এটি ডিজাইন প্রক্রিয়াটির কারণে দেশের অন্যান্য অংশে বোনা অন্য কোনও ইকতের মত নয়, যাকে বলা হয় "তাঁতের কবিতা"। এই নকশাটি কেবল ওড়িশার পশ্চিম এবং পূর্ব অঞ্চলে প্রচলিত রয়েছে; অনুরূপ ডিজাইনগুলি ভুলিয়া, কোস্তা আসানী এবং পাতারা নামে পরিচিত সম্প্রদায় গোষ্ঠী দ্বারা উৎপাদিত হয়।  ফ্যাব্রিক একে একটি আকর্ষণীয় চেহারা দেয়। এই ফ্যাব্রিক থেকে তৈরি করা শাড়িগুলোর প্রান্তগুলোকে আঁচল বা পল্লু বলে। এর ফর্মগুলি উদ্দেশ্যমূলকভাবে পালকযুক্ত হয়েছে, যা প্রান্তগুলিকে একটি "আবছা এবং ভঙ্গুর" চেহারা দেয়। মালয় ভাষায় ইকতের সমতুল্য ব্যবহার হলো মেঙ্গিক্যাট, যার অর্থ "বাঁধা বা বাঁধাই"।
এই সিল্কটি বাণিজ্য সম্পর্কিত সম্পত্তি অধিকার (টিআরআইপিএস) চুক্তির ভৌগোলিক ইঙ্গিতের আওতায় সুরক্ষার জন্য নিবন্ধিত হয়েছে। ২০০৭ সালে, এটি ভারত সরকারের জিআই আইন ১৯৯৯ এর অধীনে "ওডিশা ইকত" হিসাবে তালিকাভুক্ত হয়েছিল।
অবস্থান
এই শিল্পগুলি যে গ্রামগুলিতে অনুশীলিত হয় সেগুলি হল- বালাসোর বা ময়ূরভঞ্জ জেলার মানকদিয়া গ্রাম। পশ্চিম ওড়িশায় এটি বারপালি, রেমুন্ডা, ঝিলিমিন্ডা, মহালাকাটা, সিংহপালী, সোনপুর, পাতভদী, সাগরপালি, তারাভা, বিরামহাজারপুর, সুবালয়, কেন্দুপালী, জগন্নাথপালি, এবং বরগড় জেলার কমলাপুর এবং সোনপুর জেলার বোনা হয়। কটক জেলায় এটি বাদাম্বা, নুপাটনা, মণিবাদা, নরশিনপুর, তিগিরিয়া গ্রামে তৈরি করা হয়।
ইতিহাস
এই শিল্পের ইতিহাস ওড়িশার ঐতিহ্যরূপে ভগবান জগন্নাথের অনুশীলনের সাথে জড়িত। ফ্যাব্রিকগুলিতে ব্যবহৃত প্রতিটি রঙ জগন্নাথ সংস্কৃতির প্রতীকী ধারণাটি প্রতিফলিত করে: এই ঐতিহ্যের সাথে মিল রেখে ব্যবহৃত চারটি প্রাথমিক রঙ সাদা, কালো, হলুদ এবং লাল এবং পরের দিনটিতে এতে সবুজ যুক্ত হয়। এই বর্ণগুলি বেদ এবং দেবতাদের কাছে অতীত, বর্তমান এবং ভবিষ্যতকে বোঝায়। আরও অনুমান করা হয় যে, মন্দিরের স্থাপত্যশৈলীর অনুলিপিটি যা ইতোমধ্যে বিদ্যমান, তার অনুকরণ করে ইকত সিল্ক শিল্পটি অস্তিত্ব লাভ করেছিল।
প্রক্রিয়া
রেশম ফ্যাব্রিকের প্যাটার্নটি বয়ন প্রক্রিয়াটির আগে ওয়ার্প এবং ওয়েফ্ট সুতাগুলি (খুব সূক্ষ্ম মানের সুতা) রঞ্জন করার প্রক্রিয়াটির মাধ্যমে বিকশিত হয়। এটি অন্যান্য পদ্ধতির থেকে পৃথক যেখানে বিভিন্ন রঙিন সুতা বোনা হয় বা কোন ফ্যাব্রিকগুলিতে নিদর্শনগুলি মুদ্রিত হয়। রঙিন নকশা তৈরি করতে, অন্যান্য কাপড় তাঁতটির নির্দিষ্ট জায়গায় সূতাগুলিতে সংযুক্ত করা হয়। রং কাপড় দ্বারা শোষিত হয় যার ফলে এটি তাঁত থেকে সরানো হলে, কাপড়টির যে জায়গায় সুতাটি স্পর্শ করেছিল সেখানে রঙ্গিন সুতার দাগ ছেড়ে দেয়। একটি একক রঙিন সুতার দাগটি রঙ ছেড়ে দেবে। সুতা বেঁধে ও রঞ্জন করার আট-পর্যায়ের প্রক্রিয়ার মাধ্যমে আরও বিস্তারিত নকশাগুলি তৈরি করা হয়, যার জন্য উচ্চতর দক্ষতা এবং সময় প্রয়োজন। এটি অবিরত অংশে রঙ স্থানান্তর করার জন্য মাঝে মাঝে ওয়েফ্ট সুতাগুলি এবং মাঝে মাঝে ওয়ার্প সুতাগুলি বেঁধে দেওয়াও হয়। আগের রঙিন অংশগুলিতে বাঁধা এবং রঙ্গিন প্রক্রিয়া পুনরাবৃত্তি করে আরও রঙ যুক্ত করা হয়; এইভাবে, ফ্যাব্রিককে খুব উজ্জ্বল এবং স্বতন্ত্র ছাপ দেওয়ার মাধ্যমে অনেকগুলি রঙ যুক্ত করা হয়।
আলোহা
আলোহা ২০১৫ সালে মুক্তিপ্রাপ্ত একটি মার্কিন রোমান্টিক কমেডি-নাট্য ধাঁচের চলচ্চিত্র। এটি রচনা, প্রযোজনা ও পরিচালনা করেছেন ক্যামেরন ক্রো। ছায়াছবিটিতে অভিনয় করেছেন ব্র্যাডলি কুপার, এমা স্টোন, র‍্যাচেল ম্যাকঅ্যাডাম্‌স, বিল মারে, জন ক্রাসিনস্কি, ড্যানি ম্যাকব্রাইড, আলেক বল্ডউইন সহ আরো অনেকে। ছবিটি ২০১৫ সালের ২৯ মে তারিখে মুক্তি পায়। এটি নির্মাণে খরচ হয়েছিল প্রায় ৩ কোটি ৭০ লক্ষ মার্কিন ডলার আর মাত্র ২ কোটি ৬৩ লক্ষ মার্কিন ডলার আয় করে ফ্লপ ছবির কাতারে নাম লেখায়।
ছবিমুক্তি
২০১৪ সালের ১৪ ফেব্রুয়ারি ঘোষণা করা হয় যে ছবিটি ২৫ ডিসেম্বর, ২০১৪ তারিখে মুক্তি পাবে। কিন্তু পরবর্তীতে একই বছরের ২১ জুলাই-এ মুক্তির তারিখ পিছিয়ে ২৯ মে, ২০১৫ তারিখ ঘোষণা করা হয়।
ওড়িশা ইক্কত
প্রক্রিয়া
ইকতের উপর নির্মিত নকশাগুলি সাধারণত পাখি, বিভিন্ন প্রাণী, রুদ্রাক্ষ জপমালা, জ্যামিতিক নকশা, পাশা, মন্দিরের শীর্ষ এবং শৃঙ্গ থাকে। কটক জেলার নুপাটনায় তৈরি রেশমের কাপড়টি গীতগোবিন্দের স্তব হিসাবে ইকতের সুতা দিয়ে বোনা হয় এবং এই কাপড়টি জগন্নাথ মন্দিরের প্রতিমাগুলিকে শোভা দেয়।  পশ্চিম ওড়িশার ভুল্লাস দ্বারা উৎপাদিত ইকত পূর্ব ওড়িশার পণ্যের তুলনায় ফ্যাব্রিক এবং প্যাটার্ন (যাতে দ্বিগুণ ইকত অন্তর্ভুক্ত) উভয় ক্ষেত্রেই উচ্চতর হিসাবে বিবেচিত হয়।
আলোহা
ছবিমুক্তি
ছবিটির প্রথম ট্রেইলার ১১ ফেব্রুয়ারি, ২০১৫ তারিখে প্রকাশিত হয়।
ওড়িশা ইক্কত
প্রক্রিয়া
হাতে ইকতের শাড়ি তৈরির প্রক্রিয়াটি প্রায় সাত মাস সময় নেয় এবং এতে দুইজন কারিগর জড়িত থাকেন, কারণ উৎপাদনটি সৃষ্টি ১৪টি পর্যা‍য়ে সম্পন্ন হয়। শাড়ি ছাড়াও ওড়িশা ইকতকে ফ্যাব্রিক, বিছানার লিনেন, টেবিল ক্লথ এবং দোপাট্টার স্কার্ফ তৈরি করতে ব্যবহার করা হয়।
প্রথম আবাসস্থল
৩১ মে-১১ জুন, ১৯৭৬ সালে কানাডার ব্রিটিশ কলম্বিয়ার ভ্যানকুভারে সংঘটিত মানব বন্দোবস্ত সম্পর্কিত জাতিসংঘের প্রথম সম্মেলনে (ইউনাইটেড ন্যাশনস কনফারেন্স অন হিউম্যান সেটলমেন্ট)  হ্যাবিট্যাট আই  (প্রথম আবাসস্থল) শব্দটি পরিচিতি পায়। এই সম্মেলন জাতিসংঘ আয়োজন করে এমন এক সময়ে, যখন সরকার দ্রুত নগরায়নের মাত্রা এবং ফলাফলকে স্বীকৃতি দেয়া শুরু করে। ১৯৭৬ সালের ১৬ই ডিসেম্বর সাধারণ পরিষদে ৩১/১০৯ রেজোল্যুশনটি গৃহীত হয়। এটি কনফারেন্সের একটি প্রতিবেদনের নোট নিয়েছে, এটি মানব বসতি সম্পর্কিত ভ্যানকুভার ঘোষণাপত্র নামে পরিচিত। এই প্রতিবেদন এ জাতীয় কর্মের জন্য ৬৪ টি সুপারিশ সহ একটি কর্মপরিকল্পনা গ্রহণ এর কথা বলা হয়েছে। সম্মেলনের পরবর্তী ফলাফল হিসাবে, ১৯৭৭ সালে সাধারণ পরিষদের রেজোল্যুশ ৩৬/১৬২-এ জাতিসংঘের মানব বন্দোবস্ত কেন্দ্র ― ইউএনসিএইচএস (আবাসস্থল) প্রতিষ্ঠা করা হয়। এটি কমিশন অন হিউম্যান সেটেলমেন্টসকে পরিচালনা কমিটি হিসাবে মনোনীত করে, যা অর্থনৈতিক ও সামাজিক কাউন্সিল (ইসকোসোক) এর একটি কার্যনির্বাহী কমিশন ছিল।
দ্বিতীয় আবাসস্থল তুরস্কের ইস্তাম্বুলে, ৩-১৪ জুন ১৯৯৬-এ আয়োজিত হয়েছিল।
তৃতীয় আবাসস্থল ইকুয়েডরের কুইটোতে আয়োজিত হয় ১৭-২০ অক্টোবর, ২০১৬-এর মধ্যে।
ভ্যানকুভার ঘোষণা
ভ্যানকুভার ঘোষণাপত্রটি শুরু হয়েছিল একটি সূচনার মাধ্যমে, যেখানে লেখা ছিল "অগ্রহণযোগ্য অর্থনৈতিক বিকাশ এবং অনিয়ন্ত্রিত নগরায়ণের ফলে অগ্রহণযোগ্য মানব বসতির মত পরিস্থিতি আরও বেড়ে যাওয়ার সম্ভাবনা রয়েছে, যদি না জাতীয় এবং আন্তর্জাতিক পর্যায়ে ইতিবাচক ও দৃঢ় পদক্ষেপ নেওয়া হয়"।
প্রথম পদক্ষেপ হল "জনবহুল জনগণকে জনবসতি এবং উন্নয়নের উপকরণ হিসাবে বিবেচনা করে, সাহসী, অর্থবহ এবং কার্যকর মানব বন্দোবস্ত নীতি এবং স্থানীয় পরিকল্পনা কৌশল গ্রহণ করা"।
সাধারণ নীতিমালার মধ্যে, সম্মেলনে উন্নয়নের সুবিধাগুলির আরও ন্যায়সঙ্গত বণ্টন, ভূমি ব্যবহারের পরিকল্পনা ও নিয়ন্ত্রণ, পরিবেশ রক্ষা, নারী ও যুবকদের একীকরণ এবং প্রাকৃতিক ও মানবসৃষ্ট বিপর্যয়ের কারণে বাস্তুচ্যুত মানুষদের পুনর্বাসনের মাধ্যমে জীবনযাত্রার মান উন্নত করার পরামর্শ দেয়া হয়। এইসব কর্মের দিকনির্দেশগত দিকে মানব বসতি নীতিমালার বিভিন্ন উপাদান সংজ্ঞায়িত করা হয়। সমন্বয়পূর্ণভাবে একীভূতকরণ, গ্রামীণ ও শহুরে অঞ্চলের মধ্যে বৈষম্য হ্রাস, সুশৃঙ্খল নগরায়ণ, প্রগতিশীল ন্যূনতম মান এবং সম্প্রদায়ের অংশগ্রহণের উপর দৃষ্টি নিবদ্ধ করা হয়।
ঘোষণাপত্রে বলা হয় যে "পর্যাপ্ত আশ্রয় ও পরিষেবা একটি মৌলিক মানবাধিকার" এবং "সরকারদের উচিত স্থানীয় কর্তৃত্ব দের সহয়তা করা যেন তারা দেশের বৃহত্তর উন্নয়নের অংশ নিতে পারে"। ঘোষণাপত্রটি দৃঢ়ভাবে জোর দিয়েছিল এই বিষয়ে যে "জমির ব্যবহার এবং মেয়াদ জনগণের নিয়ন্ত্রণের বিষয় হওয়া উচিত"।
ভ্যানকুভার কার্যপরিকল্পনা
প্রথম আবাসস্থল সম্মেলনের মূল ফলাফলগুলি, জাতীয় কর্মতালিকার জন্য ৬৪টি সুপারিশের একটি ধারাবাহিক এবং ৪৪-পৃষ্ঠার একটি "অ্যাকশন প্ল্যান" এর মত কাজ করে। এই সুপারিশ ছয়টি বিভাগে সংগঠিত হয়। এই সুপারিশগুলো হচ্ছে: বিভাগ ক (বন্দোবস্তের নীতি ও কৌশল), বিভাগ খ (বন্দোবস্ত পরিকল্পনা), বিভাগ গ (শেল্টার, অবকাঠামো এবং পরিষেবা), বিভাগ ঘ (ভূমি) এবং বিভাগ ঙ (জনসাধারণের অংশগ্রহণ)।  (ইউএন-হ্যাবিট্যাট ফিচার / পটভূমি সম্পর্কে আরও দেখুন ২০০ UN সালে ইউএন-হবিট্যাট দ্বারা প্রস্তুত ) ).
ষড়দর্শন
থাম্ব|[[হিন্দু দর্শন|হিন্দু দর্শনের ঐতিহ্যের বৈচিত্র্য রয়েছে এবং অদ্বৈত বেদান্ত শাখার আদি শঙ্করের মতো অসংখ্য সাধু ও পণ্ডিত রয়েছে।]] থাম্ব|বৈশেষিক দর্শনের প্রতিষ্ঠাতা মহর্ষি [[কণাদ]] ষড়দর্শন হল হিন্দু শাস্ত্রমতে আস্তিক দর্শনগুলোর ছয়টি ভাগ। এখানে আস্তিক কথার অর্থ হল এই দর্শনগুলো প্রথমেই বেদকে প্রামাণ্যগ্রন্থ হিসেবে স্বীকার করে নিয়ে তারপর তার নিজস্ব প্রতিপাদ্য বিষয়গুলোকে বিচার করে। ভারতীয় আস্তিকদর্শনের এই ছয়টি ভাগ হল- ন্যায়, বৈশেষিক, সাংখ্য, যোগ, পূর্বমীমাংসা বা মীমাংসা এবং উত্তরমীমাংসা বা বেদান্ত। বৈশেষিককে কখনও কখনও গুণাদ  বলেও অভিহিত করা হয়ে থাকে।
এই দর্শনগুলো এই অর্থে 'আস্তিক' যে এগুলো বেদে বিশ্বাস স্থাপন করে ও বেদকেই একমাত্র প্রামাণ্য বলে স্বীকার করে। এখানে আস্তিকতা অর্থে ঈশ্বরে বিশ্বাসের সাথে কোনও সম্পর্ক নেই। বস্তুত আস্তিক বলে পরিচিত এই ছ'টি দর্শনের অন্যতম সাংখ্য ও মীমাংসা জগতের স্রষ্টা হিসেবে ঈশ্বরের অস্তিত্বেই বিশ্বাস করে না; বৈশেষিক দর্শনেও সরাসরি ঈশ্বর সম্পর্কিত কোনও কথা বলা নেই। আবার ন্যায় দর্শন যদিও ঈশ্বর ও আত্মার অস্তিত্বে বিশ্বাসী, এই দর্শনের মতে জগতেরও স্বতন্ত্র অস্তিত্ব আছে। অর্থাৎ, বেদান্ত দর্শনে যে ঈশ্বর (সগুণ ব্রহ্ম) ও ব্রহ্মের (নির্গুণ) কথা বলা হয়েছে এবং ব্রহ্মই সত্য, জগত মিথ্যা বলে মতপ্রকাশ করা হয়েছে - আস্তিক বলে পরিচিত সমস্ত দর্শনগুলোই সে প্রশ্নে মোটেই একমত নয়।
নাস্তিক দর্শনগুলোর সাথে এদের মূল পার্থক্য হল এই যে, নাস্তিক দর্শনগুলো জড়বাদী, আত্মা ও ঈশ্বরের অস্তিত্বে বিশ্বাস করে না এবং বেদকেও তারা কোনও প্রামাণ্যগ্রন্থ বলে স্বীকার করে না। চার্বাক, বৌদ্ধ ও জৈন দর্শন হল প্রাচীন ভারতে বিকশিত নাস্তিক দর্শনগুলোর মধ্যে অন্যতম।
শ্রেণীবিভাগ
কখনও কখনও ঐতিহাসিক এবং ধারণাগত উভয় কারণেই আস্তিক দর্শনগুলোকে তিন শ্রেণীতে যুক্ত করা হয়:
ষড়দর্শন সমূহ
প্রত্যক্ষ বা পরোক্ষভাবে বেদ ও উপনিষদের প্রামাণ্যতার উপর নির্ভর করে ছয়টি সূত্র দর্শনের আবির্ভাব ঘটে। ব্রাহ্মণ্য-সংস্কৃত শিক্ষাবাদের মধ্যযুগে এই "ষড়দর্শনকে" আস্তিক্যবাদী দর্শনের স্বীকৃতি দিয়েছিল। এই সূত্র দর্শনের ক্রমবিকাশে তিনটি পর্যায় লক্ষ্য করা যায়। যথা—
এখানে উল্লিখিত দর্শনগুলো শুধুমাত্র আস্তিক্য দর্শন নয়, তারাই প্রধান ও অন্যান্য আস্তিক্য শাখা রয়েছে। এই দর্শনগুলো, বেদের কর্তৃত্ব স্বীকার করে এবং হিন্দু দর্শনের নৈষ্ঠিক (আস্তিক) শাখা হিসাবে বিবেচিত হয়। এগুলো ছাড়াও, যে সমস্ত শাখাগুলো বেদের কর্তৃত্বকে স্বীকার করে না সেগুলো হল বৌদ্ধ, জৈন, আজীবিক এবং চার্বাকের মতো ভিন্নধর্মী (নাস্তিক) পদ্ধতি।
জাতীয় সড়ক ২৭ (ভারত)
জাতীয় সড়ক ২৭ ( এনএইচ ২৭), ভারতের একটি পূর্ব-পশ্চিম জাতীয় সড়ক, যা পোরবন্দর থেকে শুরু হয়ে শিলচরে শেষ হয়, মহাসড়কটি গুজরাত, রাজস্থান, মধ্য প্রদেশ, উত্তরপ্রদেশ, বিহার, পশ্চিমবঙ্গ, আসাম রাজ্যগুলির মধ্য দিয়ে যায়। এনএইচ -২৭ স্থাপন এবং  রক্ষণাবেক্ষণ করা হয়  সড়ক পরিবহন ও মহাসড়ক মন্ত্রক (মোআরটিএইচ) দ্বারা। এটি জাতীয়  জাতীয় সড়ক ৪৪-এর পরে ভারতের দ্বিতীয় দীর্ঘতম জাতীয় সড়ক এবং এটি এনএইচআই-এর এনএস-ইডব্লিউ করিডোরের একটি অংশ।
সড়কের বিবরণ
জাতীয় সড়ক ২৭ ভারতের সাতটি রাজ্যকে পূর্ব - পশ্চিম দিক দিয়ে অতিক্রম করে।
গুজরাত
সড়কটি গুজরাত রাজ্যের পোরবন্দর জেলা পোরবন্দর থেকে শুরু হয়। এর পর সড়কটি রাজ্যের মোট ৫ টি জেলার মধ্য দিয়ে অগ্রসর হয়, এই জেলাগুলি হল - পোরবন্দর, রাজকোট, মোর্বি, কচ্ছ ও বনসকান্ত। জাতীয় সড়ক ২৭ গুজরাত রাজ্য অতিক্রম করে রাজস্থান রাজ্যে প্রবেশ করে। এই জাতীয় সড়কটি গুজরাত রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- পোরবন্দর, কুটিয়ান, বামনবোরে, মোর্বি, সামাখালি, রাধনপুর, পালানপুর।
রাজস্থান
এই জাতীয় সড়কটি রাজস্থান রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- আবু রোড, পিন্ডওয়ারা, উদয়পুর, মঙ্গলওয়ার, চিত্তৌড়গড়, কোটা, বারান।
মধ্য প্রদেশ
এই জাতীয় সড়কটি মধ্যপ্রদেশ রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- শিবপুরী, কেরেরা।
উত্তর প্রদেশ
এই জাতীয় সড়কটি উত্তর প্রদেশ রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- ঝাঁসি, কানপুর, লখনউ, বড়বাঙ্কি, ফৈজাবাদ, বাসটি, গোরখপুর।
বিহার
এই জাতীয় সড়কটি বিহার রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- গোপালগঞ্জ, পিপড়া কোঠি, মুজাফফরপুর, দরভাঙ্গা, ঝাঁঝারপুর, ফোর্বসগঞ্জ, আড়েরিয়া, পূর্ণিয়া, কিশনগঞ্জ।
পশ্চিমবঙ্গ
সড়কটি বিহার-পশ্চিমবঙ্গ সীমান্ত অতিক্রম করে পশ্চিমবঙ্গ রাজ্যে প্রবেশ করে উত্তর দিনাজপুর জেলা হয়ে। এর পর সড়কটি রাজ্যের মোট ৮ টি জেলার মধ্য দিয়ে অগ্রসর হয়, এই জেলাগুলি হল - উত্তর দিনাজপুর, দার্জিলিং, জলপাইগুড়ি ও আলিপুরদুয়ার। জাতীয় সড়ক ২৭ পশ্চিমবঙ্গ রাজ্যের মধ্যে ৫৮২.৩৮ কিলোমিটার পথ অতিক্রম করে আসাম রাজ্যে প্রবেশ করে। এই জাতীয় সড়কটি পশ্চিমবঙ্গ রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- ডালখোলা, ইসলামপুর, বাগডোগরা, শিলিগুড়ি, জলপাইগুড়ি, ময়নাগুড়ি, ধুপগুড়ি, ফালাকাটা, সোনাপুর, আলিপুরদুয়ার, সালসালবাড়ি।
আসাম
পশ্চিমবঙ্গ-আসাম সীমান্ত অতিক্রম করে জাতীয় সড়ক ২৭ আসাম রাজ্যে প্রবেশ করে। সড়কটি দুই রাজ্যের সীমান্তে সংকোশ নদী অতিক্রম করে। এর পর সড়কটি পূর্ব দিকে অগ্রসর হয় এবং শ্রীরামপুরে সড়কের সঙ্গে জাতীয় সড়ক ১২৭বি যুক্ত হয়। শ্রীরামপুরে জাতীয় সড়ক ২৭  সঙ্গে জাতীয় সড়ক ১২৭বি যুক্ত হওয়ার আগে সড়কে একটি টোলপ্লাজা রয়েছে। সড়কটি  শ্রীরামপুর অতিক্রম করে বঙাইগাঁও শহরে পৌছায়। এর পর সড়কটি মানস নদী অতিক্রম করে বিজিনি হয়ে নলবাড়ি পর্যন্ত অগ্রসর হয়। সড়কটি এর পর ব্রহ্মপুর নদ অতিক্রম করে গুয়াহাটি শহরে পৌছায়। শেষে সড়কটি নগাঁও, লামডিং, হাফলং হয়ে শিলচর শহরে পোঁছায়। শিলচর শহরের সড়কটি জাতীয় সড়ক ৩৭ এর সঙ্গে যুক্ত হয়। আসামে সড়কটি ১০ টি জেলার মধ্যদিয়ে মোট ৭২৪.৮২ কিলোমিটার পথ অতিক্রম করে।
এমভি অভিযান-১০ লঞ্চে অগ্নিকাণ্ড
২০২১ সালে ২৪ ডিসেম্বর, বৃহস্পতিবার রাত ৩ টার দিকে সুগন্ধা নদীতে ঢাকা থেকে ছেড়ে আসা বরগুনাগামী এমভি অভিযান-১০ লঞ্চে অগ্নিকাণ্ডের ঘটনা ঘটে। আগুনে দগ্ধ হয়ে নারী-শিশুসহ ৪০ জন মানুষের মৃত্যু ঘটে ও শতাধিক আহত হন। সপ্তাহের শেষ দিন হওয়ায় পরিবারের সঙ্গে সময় কাটাতে বৃহস্পতিবার ঢাকা থেকে দক্ষিণ জনপদের উদ্দেশে যাচ্ছিলেন অনেকে। বৃহস্পতিবার সন্ধ্যা ৬টার দিকে প্রায় চারশ যাত্রী নিয়ে লঞ্চটি সদরঘাট থেকে ছেড়ে যায়। পরে রাত ৩টার দিকে সুগন্ধা নদীর গাবখান ধানসিঁড়ি এলাকায় পৌছলে লঞ্চটির তিন তলা থেকে আগুনের সূত্রপাত হয়।
লঞ্চ
এমভি অভিযান-১০–এর ফিটনেস সনদে দেওয়া তথ্যানুযায়ী, লঞ্চটি ২০১৯ সালে নির্মাণ করা হয়। এটির দৈর্ঘ্য ৬৪ মিটার ও গভীরতা ২.৮০ মিটার। এতে ২০টি অগ্নিনির্বাপণ যন্ত্র ছিল। বাংলাদেশ নৌপরিবহন অধিদপ্তরে লঞ্চটির নিবন্ধন নম্বর ০১-২৩৩৯। লঞ্চের মালিক হামজালাল শেখ জানান, আগের ইঞ্জিন দুটিতে ত্রুটি থাকায় ২০২১ সালের অক্টোবরে লঞ্চের ইঞ্জিন বদলানো হয়। ডকইয়ার্ডে উঠিয়ে ৭২০ অশ্বক্ষমতার দুটি ইঞ্জিন লাগানো হয়।
অগ্নিকাণ্ড
২০২১ সালে ২৪ ডিসেম্বর, এমভি অভিযান-১০ নামের তিন তলা লঞ্চটি ঢাকা থেকে বরগুনা যাচ্ছিল। এটির ধারণক্ষমতা ৩১০ আসন থাকলেও লঞ্চটি তার চেয়ে অতিরিক্ত যাত্রী বহন করছিল, যাদের অনেকেই সাপ্তাহিক ছুটিতে বাড়ি যাচ্ছিল।
রাত পৌনে একটায় বরিশাল নদীবন্দর ত্যাগ করার পর লঞ্চটির পুরো ডেক উত্তপ্ত হয়ে যায়। শীত ও কুয়াশার কারণে ডেকের চারপাশ ত্রিপল দিয়ে আটকানো ছিল। রাত আড়াইটার দিকে লঞ্চটি ঝালকাঠি স্টেশন থেকে দেউরী এলাকায় আসতেই হঠাৎ প্রচণ্ড শব্দ শোনা যায় এবং রাত দুইটার পর থেকে রাত তিনটার মধ্যে সম্পূর্ণ লঞ্চটিতে আগুন ধরে যায়। এক পর্যায়ে ইঞ্জিন বন্ধ হয়ে গেলেও গতির কারণে লঞ্চটি বেশ কিছুটা সময় ধরে চলমান ছিল। এ সময়ে বাতাসে আগুন আরও ছড়িয়ে পড়ে। লঞ্চের যাত্রীদের প্রচুর পরিমাণ কাপড় আর ভেতরে ফ্লোরে কার্পেট থাকায় দ্রুত আগুন ছড়িয়ে পড়ে।
রাত ৩টা ২৮ মিনিটে দুর্ঘটনার সংবাদ পেয়ে ৩টা ৫০ মিনিটের মধ্যে দুর্ঘটনাস্থলে পৌঁছে দমকল বাহিনী ও উদ্ধার অভিযান শুরু করে। দমকল বাহিনীর ১৫টি ইউনিট এতে অংশ নেয়। দমকল বাহিনীর বরিশাল বিভাগের উপপরিচালক কামাল উদ্দিন ভূঁইয়া এই অভিযানে নেতৃত্ব দেন। প্রায় দুই ঘণ্টা পর ভোর ৫টা ২০ মিনিটে আগুন নিয়ন্ত্রণে আসে। দগ্ধ লঞ্চটি পরে সুগন্ধা নদীর দিয়াকুল পাড়ে ভেড়ানো হয়।
বরিশাল বিভাগ ফায়ার সার্ভিস ও সিভিল ডিফেন্সের উপ-পরিচালক কামাল উদ্দিন ভূঁইয়া জানান, ইঞ্জিন কক্ষে আগুনের সূত্রপাত হয় এবং দ্রুত ছড়িয়ে পড়ে। একজন যাত্রী জানান যে, আগুন লাগার আগে ফেরিটির ইঞ্জিনে সমস্যা দেখা দেয় এবং পরে ধোঁয়া বের হতে দেখা যায়। কিছু যাত্রী আগুন থেকে বাঁচতে নদীতে ঝাঁপ দেন।
হতাহত
স্থানীয় পুলিশ প্রধান মইনুল ইসলাম জানান, ৩৭ জনের লাশ উদ্ধার করা হয়েছে। লঞ্চের বেশিরভাগ যাত্রীই আগুনে পুড়ে এবং কয়েকজন নদীতে ঝাঁপ দেওয়ার পরে ডুবে মারা যান। বরিশালের হাসপাতালে প্রায় ১০০ জনকে অগ্নিদগ্ধ অবস্থায় পাঠানো হয়েছে। দুর্ঘটনার পরের দিন মৃতের সংখ্যা বেড়ে দাঁড়ায় ৪০ জনে।
২৫শে ডিসেম্বরের মধ্যে, কর্তৃপক্ষ কমপক্ষে ২৩টি দাবিহীন মৃতদেহ দাফন করে।
প্রতিক্রিয়া
এই ঘটনায় ঝালকাঠি থানায় একটি অপমৃত্যুর মামলা করা হয়। লঞ্চটি পরিদর্শন করতে আসেন নৌ-পরিবহন মন্ত্রণালয়-সংক্রান্ত সংসদীয় স্থায়ী কমিটির সভাপতি ও সাবেক নৌমন্ত্রী শাজাহান খান এবং বরিশাল বিভাগীয় ফায়ার সার্ভিস ও সিভিল ডিফেন্সের উপপরিচালক কামাল উদ্দিন।
তদন্ত
ঘটনার কারণ তদন্ত করার জন্য নৌপরিবহন মন্ত্রণালয় ও ফায়ার সার্ভিস ও সিভিল ডিফেন্স কর্তৃপক্ষ পৃথক দুটি তদন্ত কমিটি করে।
২০২১ সালের নভেম্বরে জাহাজটির দুই মালিকের একজন হামজালাল শেখ আগের জ্বালানী সমস্যার কারণে লঞ্চের দুটি ইঞ্জিন পরিবর্ত করেন ও এই জন্য তিনি নৌপরিবহন বিভাগ থেকে কোন অনুমতি নেন নি বা এই পরিবর্তনের কথা নৌপরিবহন বিভাগকে জানান নি। মালিক বলেন যে তিনি জানতেন না যে অনুমতির প্রয়োজন ছিল। ইঞ্জিনের ত্রুটিটিকে একটি ছোটখাট সমস্যা হিসাবে ধরা হয়েছিল।
নৌপরিবহন অধিদপ্তরের পরিদর্শক মাহবুবুর রশিদ জানান, “লঞ্চের কাঠামোগত পরিবর্তন বা ইঞ্জিন পরিবর্তন করতে হলে অবশ্যই অনুমতি নিতে হবে। অভিযান-১০ লঞ্চের ইঞ্জিন পরিবর্তনের আগে আমাদের কাছ থেকে অনুমতি নেওয়া হয়নি”। তদন্ত কর্মকর্তাদের মতে ফিটনেসহীন ইঞ্জিন যা মূলত সমুদ্রগামী জাহাজের পুরনো ইঞ্জিন তা সংযোজন করে জাহাজটি চলছিল। এটিতে ক্রটি ছিল যার কারণে এটি অধিক উত্তাপ হচ্ছিলো আর একপর্যায়ে আগুন ধরে যায়‌ এবং আশেপাশে রাখা জ্বালানি ও ডেকের কার্পেটের মাধ্যমে আগুন ছড়িয়ে পড়ে। ২৭ ডিসেম্বর র‍্যাপিড অ্যাকশন ব্যাটালিয়ন হামজালাল শেখকে গ্রেপ্তার করে।
বোটমাস্টার ইঞ্জিন বন্ধ হয়ে যাওয়ার পর লঞ্চটি সঠিকভাবে তীরে ভেড়াতে ব্যর্থ হন এবং নোঙ্গর না ফেলে লঞ্চটি ত্যাগ করেন। পরে লঞ্চটি দিয়াকুলের কাছে এসে থামার আগে ৩০ মিনিটেরও বেশি সময় ধরে চলছিল। লঞ্চের প্রধান ফটকেও তালা লাগিয়ে দেয়া হয়, যাতে লোকজন বের হতে না পারে। এছাড়া বাংলাদেশ অভ্যন্তরীণ নৌপরিবহন কর্তৃপক্ষের বরিশাল কার্যালয়ের কর্মকর্তারা জানান, লঞ্চটিতে প্রথম শ্রেণির মাস্টার থাকার কথা থাকলেও এর পরিবর্তে দুই জন দ্বিতীয় শ্রেণির মাস্টার ছিল।
নাসিরিয়াহ
মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।
বিশ্ব মশা দিবস
বিশ্ব মশা দিবস বা বিশ্ব মশক দিবস প্রতিবছর ২০শে আগস্ট পালিত একটি দিবস। ২০শে আগস্ট 'মশা দিবস' পালন করা হয় মূলত চিকিৎসক রোনাল্ড রসের আবিষ্কারকে সম্মান জানানোর জন্য। ১৮৯৭ সালের ২০শে আগস্ট চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন। পরবর্তীকালে তিনি এই আবিষ্কারের জন্য 'নোবেল' পুরস্কারে ভূষিত হয়েছিলেন।
১৯৩০-এর দশক থেকে দিবসটি পালিত হয়ে আসছে। যুক্তরাজ্যের লন্ডন স্কুল অব হাইজিন অ্যান্ড ট্রপিক্যাল মেডিসিন দিবসটি প্রথম পালন করা শুরু করে।
বিভিন্ন ভয়াবহ অসুখের মধ্যে মশা বাহিত ম্যালেরিয়া, ডেঙ্গু উল্লেখযোগ্য। তাই ম্যালেরিয়া, ডেঙ্গু ইত্যাদি মশাবাহিত রোগের ক্ষতিকর প্রভাব সম্পর্কে জনসাধারণকে বিশেষভাবে সচেতন করার জন্য এই দিন সারা বিশ্ব জুড়ে পালিত হয়। মশা বাহিত রোগ থেকে সাবধান হওয়ার জন্য, সতর্কতামূলক ব্যবস্থা নেওয়ার জন্য এই দিনে সমগ্র বিশ্ব জুড়ে বেশ কিছু সচেতনতামূলক কর্মসূচি পালন করা হয়।
দার্জিলিং হিলস বিশ্ববিদ্যালয়
দার্জিলিং হিলস বিশ্ববিদ্যালয় (ডীএইচইউ) ভারতের পশ্চিমবঙ্গের দার্জিলিংয়ে অবস্থিত একটি পাবলিক রাজ্য বিশ্ববিদ্যালয়। গ্রীনফিল্ড বিশ্ববিদ্যালয় আইন, ২০১৮-এর অধীনে এই বিশ্ববিদ্যালয়টি ২০২১ সালে প্রতিষ্ঠিত হয়।  ২০২১ সালের নভেম্বরে সুবীরেশ ভট্টাচার্যকে প্রথম উপাচার্য হিসেবে নিয়োগ দেওয়া হয়।  এটি নেপালি, ইংরেজি, ইতিহাস, রাষ্ট্রবিজ্ঞান, গণযোগাযোগ এবং গণিতে শিক্ষা প্রদান করে।
হিন্দ মোটর রেলওয়ে স্টেশন
হিন্দ মোটর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি হিন্দ মোটর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
ললিত যাদব (ভারতীয় ক্রিকেটার)
ললিত যাদব (জন্ম ৩ জানুয়ারি ১৯৯৭) একজন ভারতীয় ক্রিকেটার। ২০১৭ সালের ১৭ নভেম্বর, ২০১৭-১৮ রনজি ট্রফিতে দিল্লি ক্রিকেট দলের হয়ে প্রথম শ্রেণীর ক্রিকেটে তার অভিষেক হয়। ৯ জানুয়ারি ২০১৮ তারিখে ২০১৭-১৮ জোনাল টি২০ লীগে দিল্লির হয়ে টুয়েন্টি২০ ক্রিকেটে তার অভিষেক হয়। একই দলের হয়ে ১৫ ফেব্রুয়ারি ২০১৮, বিজয় হাজারে ট্রফিতে লিস্ট এ ক্রিকেটে নিজের আত্মপ্রকাশ ঘটান। ২০২০ ইন্ডিয়ান প্রিমিয়ার লীগ শুরুর পূর্বে ২০২০ আইপিএল নিলামে, দিল্লি ক্যাপিটালস তাকে ক্রয় করে নেয়।
রক্তদন্তিকা
রক্তদন্তিকা ছিল দেবী দুর্গার উগ্র রূপ। রক্ত-দন্তিকা মানে দাঁত লাল রঙের; তিনি অসুর বৈপ্রচিত্ত ধ্বংস করার জন্য অবতারণা করেছিলেন। দেবী মাহাত্ম্য অনুসারে, দেবী রক্তদন্তিকা ছিলেন দেবী দুর্গার অবতার এবং অন্য সত্তা নন্দাদেবী, শাকম্ভরী, ভ্রমরী এবং ভীমা।
মদিনার যুদ্ধ (১৮১২)
মদিনার যুদ্ধ শীর্ষক এই ঘটনা ১৮১২ সালে সংঘটিত হয়। আল সাফরার যুদ্ধের পর তুসুন পাশার বাহিনী মদিনার আশেপাশের বিদ্রোহী গোত্রগুলোর সাথে বোঝাপড়ায় লিপ্ত হয়। মুহাম্মদ আলি পাশা এসময় মদিনা পুনর্দখলের জন্য আহমেদ আগাকে ১০,০০০ জন সেনা দিয়ে তুসুনের বাহিনীকে সাহায্যের জন্য পাঠান। এই বাহিনী ১৮১২ সালের নভেম্বরে শহর জয় করতে সক্ষম। এতে ৬০০ সৌদি যোদ্ধা নিহত হয়।
পুর চমন জেলা
পুর চমন (এছাড়াও উচ্চারণ করা হয়ে থাকে পুরচামান অথবা পোরচামন) আফগানিস্তানের ফারাহ প্রদেশ এর একটি অন্যতম পাহাড়ী জেলা। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে ৯৫% তাজিক এবং বাকী ৫% পশতুন সম্প্রদায়ের। জেলাটির প্রধান গ্রাম পুরচামনও বলা হয়ে থাকে, দ্রাঘিমাংশে অবস্থান করে ১৪৩১ মিটার উচ্চতায় অবস্থিত।
ধর্মীয় ভূমিকা
পুর চমন ১৯৭০-এর দশকের শেষের দিকে আইমাক জাতিগত গোষ্ঠীর নকশবন্দী সুফি নেতা (পির) এর জন্য ধর্মীয় কর্মকাণ্ড পরিচালনার কেন্দ্র ছিল, যেখানে শেষ পীর বাহাউদ্দিন তারাকি সরকারের অধীনে নিহত হন।
বাংলাদেশ পেট্রোলিয়াম আইন, ১৯৭৪
বাংলাদেশ পেট্রোলিয়াম আইন, ১৯৭৪ বাংলাদেশে পেট্রোলিয়াম অনুসন্ধান, উন্নয়ন, আহরণ, উৎপাদন, প্রক্রিয়াকরণ, পরিশোধন এবং বিপণনের জন্য প্রণীত একটি আইন। ১৯৭৪ সালে এই আইনটি প্রণয়ন করা হয় এবং একই বছরের ২২ আগস্ট থেকে এটি কার্যকর হয়।
বিবরণ
আইনের ১২টি ধারা ও একাধিক উপধারা রয়েছে। এই আইন অনুযায়ী বাংলাদেশের স্থল ও জলসীমাসহ অর্থনৈতিক সীমানার অন্তর্গত সকল খনিজ ও পেট্রোলিয়াম সম্পদের মালিকানা বাংলাদেশ সরকারের এবং সরকার পেট্রোলিয়াম জাতীয় পণ্য অনুসন্ধান, উন্নয়ন, উত্তোলন, প্রক্রিয়াজাতকরণ, পরিশোধন ও বিপণনের জন্য একক ক্ষমতার অধিকারী। এই আইনের মাধ্যমেই পেট্রোলিয়াম অনুসন্ধান, উন্নয়ন, প্রক্রিয়াকরণ ও বিপণন কর্মকান্ড পরিচালনার জন্য কোনো ব্যক্তি বা প্রতিষ্ঠানের সঙ্গে প্রয়োজনীয় চুক্তি করা হয়। আইনটি ইংরেজি ভাষায় লিখিত, ২০০৩ সালে বাংলাদেশের মন্ত্রীপরিষদ কর্তৃক গৃহীত এক সিদান্ত অনুসারে আইন বিচার ও সংসদ বিষয়ক মন্ত্রণালয়ের মুদ্রণ ও প্রকাশনা বিভাগ ২৪ নভেম্বর ২০০৯ সালে আইনের একটি বাংলা অনুবাদ গেজেট আকারে প্রকাশ করে।
বৌদ্ধ ধর্মীয় কল্যাণ ট্রাস্ট
বৌদ্ধ ধর্মীয় কল্যাণ ট্রাস্ট  একটি স্বায়ত্তশাসিত সরকারি সংস্থা যা বাংলাদেশের বৌদ্ধ সম্প্রদায়ের কল্যাণে দায়বদ্ধ। এর সদরদপ্তর ঢাকা, বাংলাদেশ -এ অবস্থিত।
পুশ্ত রদ জেলা
পুশ্ত রদ আফগানিস্তানের ফারাহ প্রদেশ এর একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে অধিকাংশ পশতুন সম্প্রদায়ের এবং বাকী তাজিক সম্প্রদায়ের  লোকজনের বসবাস।
কিম স্ট্যানলি
কিম স্ট্যানলি (জন্ম প্যাট্রিশিয়া রেইড, ১১ ফেব্রুয়ারি ১৯২৫ - ২০ আগস্ট ২০০১) ছিলেন একজন মার্কিন অভিনেত্রী। তিনি মূলত টেলিভিশন ও মঞ্চে অভিনয় করতেন, তবে মাঝে মাঝে চলচ্চিত্রেও কাজ করতেন। ১৯৫০-এর দশকে তিনি টেলিভিশনের অন্যতম অভিনেত্রী ছিলেন এবং পরবর্তীকালে চলচ্চিত্রে আগমন করেন ও দ্য গডেস (১৯৫৮) চলচ্চিত্রে অভিনয় করে প্রশংসিত হন। তিনি টু কিল আ মকিংবার্ড (১৯৬২) চলচ্চিত্রে বর্ণনাকারী হিসেবে কণ্ঠ দেন এবং সেয়ান্স অন আ ওয়েট আফটারনুন (১৯৬৪) চলচ্চিত্রে শ্রেষ্ঠাংশে অভিনয় করেন, যার জন্য তিনি শ্রেষ্ঠ অভিনেত্রী বিভাগে নিউ ইয়র্ক চলচ্চিত্র সমালোচক সমিতি পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ফ্রান্সেস (১৯৮২) চলচ্চিত্রে ফ্রান্সেস ফারমারের মায়ের ভূমিকায় অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। স্ট্যানলি ১৯৮৫ সালে টেলিভিশন চলচ্চিত্র ক্যাট অন আ হট টিন রুফ-এ বিগ মামা চরিত্রে অভিনয় করে মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন। একই বছর আমেরিকান থিয়েটার হল অব ফেমে তার নাম অন্তর্ভুক্ত হয়।
কর্মজীবন
স্ট্যানলি অভিনীত প্রথম চলচ্চিত্র দ্য গডেস (১৯৫৮)। এই চলচ্চিত্রে একজন বিয়োগান্ত চলচ্চিত্র তারকা চরিত্রে অভিনয় করে তিনি প্রশংসিত হন। তিনি টু কিল আ মকিংবার্ড (১৯৬২) চলচ্চিত্রে বর্ণনাকারী হিসেবে কণ্ঠ দেন। তিনি জিন লুইস ফিঞ্চ ("স্কাউট") চরিত্রের বয়স্ক চরিত্রের জন্য কণ্ঠ দেন, চলচ্চিত্রটিতে ম্যারি ব্যাডাম কিশোরী স্কাউট চরিত্রে অভিনয় করেন। তিনি সেয়ান্স অন আ ওয়েট আফটারনুন (১৯৬৪) চলচ্চিত্রে শ্রেষ্ঠাংশে অভিনয় করেন, যার জন্য তিনি শ্রেষ্ঠ অভিনেত্রী বিভাগে নিউ ইয়র্ক চলচ্চিত্র সমালোচক সমিতি পুরস্কার ও ন্যাশনাল বোর্ড অব রিভিউ পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।
তিনি ফ্রান্সেস (১৯৮২) চলচ্চিত্রে ফ্রান্সেস ফারমারের মায়ের ভূমিকায় অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। স্ট্যানলি ১৯৮৫ সালে টেলিভিশন চলচ্চিত্র ক্যাট অন আ হট টিন রুফ-এ বিগ মামা চরিত্রে অভিনয় করে মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন।
মার্তিন কাসেরেস
২০০৬ সালে, কাসেরেস উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত উরুগুয়ের বয়সভিত্তিক দলের হয়ে খেলার পর, তিনি ২০০৭ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১১৬ ম্যাচে ৪টি গোল করেছেন।
প্রারম্ভিক জীবন
হোসে মার্তিন কাসেরেস সিলভা ১৯৮৭ সালের ৭ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
সিলেট সরকারি মহিলা কলেজ
কলেজটিতে বর্তমানে উচ্চ মাধ্যমিক শ্রেণি ও স্নাতক (সম্মান) শ্রেণিতে শিক্ষা দান করা হয়। ২০০৯-২০১০ শিক্ষাবর্ষ থেকে ইংরেজিতেও পাঠ দান শুরু হয়েছে।
২০১৮ শিক্ষাবর্ষ অনুযায়ী কলেজে ছাত্রী সংখ্যা ৮০০০ জন। শিক্ষাবোর্ডের অধীনে বাংলাদেশ জাতীয় বিশ্ববিদ্যালয় এর অন্তর্ভুক্ত ।
প্রতিষ্ঠার পটভূমি
নারীদের শিক্ষা বিস্তারে ১৯৩৯ সালে কলেজটি প্রতিষ্ঠা করা হয়েছিল যা মেয়েদের শিক্ষা বিস্তারে গুরুত্বপূর্ণ ভূমিকা রাখছে। এই কলেজের অনেক প্রাক্তন ছাত্রীবৃন্দ বিভিন্ন সরকারি ও বেসরকারি প্রতিষ্ঠানে উচ্চপর্যায়ে কর্মরত আছেন।
ক্যাম্পাস
সিলেট সরকারি মহিলা কলেজ নিজস্ব ৪ (চার) একর জমির উপর প্রতিষ্ঠিত,মোট তিনটি একাডেমিক ভবন, যার ৩(তিন)তলা বিশিষ্ট দুটি এবং ৪(চার) তলা বিশিষ্ট ১টি একাডেমিক ভবন,এবং একটি প্রশাসনিক ভবন,৬০০ লোক ধারণ ক্ষমতাসম্পন্ন একটি আধুনিক মিলনায়তন এবং একটি সমৃদ্ধ লাইব্রেরি কলা ভবনে অবস্থিত রয়েছে। শিক্ষার্থীদের আবাসিক ব্যবস্থায় হল এ রক্ষিত ৩৬০ টি বাসস্থান সহ ৫টি ভবন থাকলেও ৫০০ এর অধিক ছাত্রী রয়েছে। প্রিন্সিপাল এর বাংলো এবং হল সুপারিনটেনডেন্ট এর কোয়ার্টার ক্যাম্পাসের মধ্যেই রয়েছে। এই কলেজের একটি বাণিজ্যিক ভবন আছে যেখানে ১৬টি দোকান এবং সঙ্গে একটি বাণিজ্যিক ব্যাংক রয়েছে যা থেকে সরকার একটি মোটা অঙ্কের টাকা উপার্জন করে।
অনুষদ ও বিভাগসমূহ
এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণি ও ৪ বছর মেয়াদী স্নাতক (সম্মান) শ্রেণিতে শিক্ষা দান করা হয়।
একাডেমিক ভবন
বর্তমানে এই কলেজে ৩ টি একাডেমিক ভবন রয়েছে। এগুলোর মধ্যে একটি কলা বিভাগের জন্য,একটি একাডেমিক ভবন এবং একটি বিজ্ঞান ভবন। এছাড়াও কলেজে ছাত্রীদের জন্যে ২টি হোস্টেল রয়েছে।
শ্রীলক্ষ্মী গোবর্ধন
শ্রীলক্ষ্মী গোবর্ধনন একজন ভারতীয় কুচিপুড়ি শিল্পী। তিনি গুরু শ্রী পসুমার্থী রত্তাইয়া সরমা-র শিষ্য। তিনি নৃত্যে তাঁর পদচারণা এবং অভিনয়ের (অভিনয়ের কৌশল) জন্য পরিচিত।
তিনি কুচিপুড়িতে গুরু পসুমার্থী রত্তাইয়া সরমা, শ্রীমতী বৈজয়ন্তী কাশী এবং শ্রীমতী মঞ্জু বার্গগাভী-র মতো বিশিষ্ট গুরুর অধীনে প্রশিক্ষণ পেয়েছিলেন। শ্রীলক্ষ্মী এমন এক বিরল শিল্পী যিনি কুচিপুড়ির মূলের সন্ধান করেছিলেন এবং শ্রী পাসুমার্থী রত্তাইয়া সরমার মতো খাঁটি শিল্পীর কাছ থেকে তাঁর কুচিপুড়ি শেখার সৌভাগ্য হয়েছিল। কেরালার একজন শিল্পী হয়ে অন্ধ্রের কুচিপুড়ি গ্রামে ধ্রুপদী শিল্পকর্ম শিখতে তাঁকে অনেক পরিশ্রম করতে হয়েছিল এবং নিষ্ঠা ও অধ্যবসায় প্রয়োজন হয়েছিল। তাঁর কাছে শিল্পের রূপটি দ্বিতীয় ত্বকের মতো। শ্রীলক্ষ্মী গোবর্ধনন কুচিপুড়ির চারুতা ও সৌন্দর্যকে জীবন্ত করার দক্ষতার জন্য ব্যাপক প্রশংসিত।  তাঁকে "একজন নৃত্যশিল্পী যিনি অভিনয়ের শক্তি ব্যবহার করেছেন" হিসাবে বর্ণনা করা হয়েছে।